*Sarunu procedūras ar publikāciju „ERP sistēmas konsultāciju un izstrādes pakalpojumi” nolikums*

*(apstiprināts ar iepirkuma komisijas 2022.gada 14.oktobra 1.sēdes protokolu)*

SARUNU PROCEDŪRAS AR PUBLIKĀCIJU

„ERP sistēmas konsultāciju un izstrādes pakalpojumi”

NOLIKUMS

(iepirkuma id.Nr. LDZ 2022/184-SPAV)

Rīga, 2022

1. **VISPĀRĪGĀ INFORMĀCIJA**
   1. Sarunu procedūras nolikumā ir lietoti šādi termini:
      1. komisija – VAS „Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      2. sarunu procedūra (turpmāk var tikt saukta arī kā „iepirkums”, „iepirkuma procedūra”) – sarunu procedūra ar publikāciju „ERP sistēmas konsultāciju un izstrādes pakalpojumiem”, kas tiek organizēta saskaņā ar Iepirkumu vadlīnijām sabiedrisko pakalpojumu sniedzējiem un VAS „Latvijas dzelzceļš” Iepirkumu noteikumiem *(apstiprināti ar VAS „Latvijas dzelzceļš” valdes 2020.gada 10.februāra lēmumu Nr.VL-8/67)*;
      3. sarunu procedūras nolikums (turpmāk var tik saukts arī kā „nolikums”, „sarunu procedūras dokumenti”) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. ieinteresētais izpildītājs - izpildītājs, kurš saņēmis sarunu procedūras nolikumu;
      5. pasūtītājs - VAS „Latvijas dzelzceļš”;
      6. pretendents – izpildītājs, kurš ir iesniedzis piedāvājumu sarunu procedūrai;
      7. pretendenta norādītā persona (apakšuzņēmējs) – pretendenta piesaistīta persona, kura veic pakalpojumu/darbus iepirkuma līguma izpildei, un uz kuru neattiecas neviens no izslēgšanas noteikumiem;
      8. pakalpojums – ERP sistēmas konsultāciju un izstrādes pakalpojumi, saskaņā ar sarunu procedūras nolikuma un tā pielikumu nosacījumiem.
   2. **Rekvizīti:** 
      1. **Pasūtītāja un maksātāja:** VAS „Latvijas dzelzceļš”, vienotais reģistrācijas Nr.: 40003032065, PVN reģistrācijas Nr.: LV40003032065, juridiskā adrese: Gogoļa iela 3, Rīga, LV-1547, Latvija. Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645,bankas kods: RIKOLV2X.
      2. **Pakalpojuma saņēmējs ir pasūtītāja struktūrvienība:** VAS „Latvijas dzelzceļš” Finanšu direkcija, faktiskā atrašanās vietas adrese: Gogoļa iela 3, Rīga, LV-1547, Latvija.
   3. **Pasūtītāja kontaktpersona:**

organizatoriska rakstura jautājumos un jautājumos par sarunu procedūras nolikumu: iepirkuma komisijas sekretāre - VAS „Latvijas dzelzceļš” Iepirkumu biroja galvenā iepirkumu speciāliste Inga Upenāja, tālrunis: +371 67234857, e-pasta adrese: [*inga.upenaja@ldz.lv*](mailto:inga.upenaja@ldz.lv).

* 1. **Piedāvājuma iesniegšana un atvēršana:**
     1. piedāvājumu sarunu procedūrā **iesniedz** **līdz 2022.gada 4.novembrim plkst. 09.30**, Gogoļa ielā 3, Rīgā, LV-1547, Latvijā, 1.stāvā, 100.kabinetā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
     2. piedāvājumu sarunu procedūrā **atver 2022.gada 4.novembrī,** **plkst. 10.00**, Gogoļa ielā 3, Rīgā, LV-1547, Latvijā (VAS „Latvijas dzelzceļš” Iepirkumu birojā);
     3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam izpildītājam bez izskatīšanas;
     4. sarunu procedūrā **nav atļauts iesniegt piedāvājuma variantus**;
     5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz nolikuma 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”;
     6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     7. piedāvājumu atvēršana nav atklāta[[1]](#footnote-1);
     8. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un apjomu, piedāvāto cenu piedāvātajā sarunu procedūras priekšmeta daļā pilnā apjomā, kā arī pieņem zināšanai, vai ir iesniegts piedāvājuma nodrošinājums.
  2. **Piedāvājuma derīguma termiņš:**

100 (viens simts) dienas no piedāvājuma atvēršanas dienas.

* 1. **Piedāvājuma noformēšana:**
     1. piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju „ERP sistēmas konsultāciju un izstrādes pakalpojumi”, ID Nr. LDZ 2022/184-SPAV. Neatvērt līdz 2022.gada 4.novembra plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;
     2. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls;
     3. piedāvājumu iesniedz cauršūtu vai caurauklotu, izņemot piedāvājuma nodrošinājumu (nolikuma 1.7.4.punkts), kas iesniedzams vienlaikus ar piedāvājumu, bet necauršūts/necaurauklots), rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents;
     4. piedāvājuma un tam pievienoto papildus dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.).
  2. **Piedāvājuma cena:**
     1. piedāvājuma cenā jābūt iekļautām **pilnīgi visām** pretendenta izmaksām, kas saistītas ar pakalpojuma kvalitatīvu izpildi, t.sk., personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
     2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma izpildi) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
     3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši nolikuma prasībām;
     4. pieteikumā (finanšu piedāvājumā) dalībai sarunu procedūrā (nolikuma 2.pielikums) piedāvājuma cena jānorāda EUR (bez PVN).
  3. **Piedāvājumā iekļaujamā informācija un dokumenti:**

skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti (*attiecināms arī uz apakšuzņēmēju, ja tāds tiek piesaistīts*).

* 1. **Pasūtītājam iesniedzamo dokumentu derīguma termiņš:** 
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) (*un apakšuzņēmēju, ja tāds tiek piesaistīts*) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu *(un pretendenta norādīto apakšuzņēmēju, ja tāds tiek piesaistīts)* neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  2. **Sarunu procedūras dokumentu izsniegšana un informācijas sniegšana:** 
     1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
     2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem izpildītājiem (pretendentiem) 6 (sešu) darba dienu laikā pēc attiecīga pieprasījuma saņemšanas;
     3. pasūtītājs nodrošina ieinteresētajiem izpildītājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 341.kabinetā **(līdzi ņemot personu apliecinošu dokumentu un caurlaides noformēšanai iepriekš savlaicīgi, paziņojot konkrētu ierašanās laiku nolikuma 1.3.punktā norādītajai kontaktpersonai**);
     4. **ieinteresētajam izpildītājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
     5. ja ieinteresētais izpildītājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 (piecu) darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     6. **pasūtītājs ievieto nolikuma 1.11.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam izpildītājam, kurš uzdevis jautājumu;**
     7. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets:**

ERP sistēmas konsultāciju un izstrādes pakalpojumi, saskaņā ar sarunu procedūras nolikuma un tā pielikumu nosacījumiem (turpmāk – pakalpojums), atbilstoši Tehniskās specifikācijas (skat. nolikuma 3.pielikumu) prasībām. Iepirkuma priekšmets nav sadalīts daļās,

* 1. Piedāvājumu pretendents var iesniegt tikai par visu sarunu procedūras priekšmetu kopumā.
  2. **Līguma:**
     1. izpildes termiņš: **9 (deviņi) mēneši no līguma noslēgšanas dienas** (provizoriski 3 mēneši analīzes veikšana, 6 mēneši izstrādes darbi);
     2. izpildes vieta: saskaņā ar Tehniskajai specifikācijai (nolikuma 3.pielikums);
     3. izpildes veids: pakalpojums.
  3. Pasūtītājašim iepirkumam paredzētā kopējā finanšu budžeta summa ir **150 000.00 EUR** (*viens simts piecdesmit tūkstoši un 00 centi*) bez PVN.
  4. Iepirkuma **nomenklatūras (CPV) galvenais kods: 72200000-7** *(Programmatūras izstrādes un konsultāciju pakalpojumi)*.
  5. **Tehniskās specifikācijas:** pretendents apņemas sniegt pakalpojumu saskaņā ar Tehnisko specifikāciju (sk. nolikuma 3.pielikumu).
  6. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu un līguma kopējo summu.

1. **PRETENDENTU IZSLĒGŠANAS NOTEIKUMI[[2]](#footnote-2)**
   1. **Pretendentu izslēgšanas noteikumus skatīt nolikuma 1.pielikumā** „Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” (*attiecināms arī uz apakšuzņēmēju, ja tāds tiek piesaistīts*).
2. **kvalifikācijas PRASĪBAS**

Skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

1. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:** iepirkuma nolikuma prasībām atbilstošs **saimnieciski izdevīgākais piedāvājums**.
   2. Saimnieciski izdevīgākais piedāvājums tiks noteikts saskaņā ar šādiem vērtēšanas kritērijiem un to skaitliskām vērtībām (maksimālais iespējamais kopējais punktu skaits 100) un vērtēšanas metodiku:

|  |  |  |  |
| --- | --- | --- | --- |
| Kritērijs (K) | Vērtējamā kritērija nosaukums | Maksimālās skaitliskās vērtības (tekstā -MSV) | Vērtēšanas metodika |
| K1 | Piedāvājuma cena par analīzes posmu nodevumiem EUR bez PVN | 60 | **Kritērijs K1.**  **P**iedāvājumam ar viszemāko cenu par analīzes posmu nodevumiem EUR bez PVN tiks piešķirta norādītā MSV (maksimālais punktu skaits).  Pārējo pretendentu izvērtējamiem piedāvājumiem punkti tiks aprēķināti pēc šādas formulas:  K1 = MSV x (zemākā piedāvājuma kopējā summa / izvērtējamā piedāvājuma kopējā summa). |
| K2 | Izstrādes darbu izmaksas kopā (EUR bez PVN) ERP konsultanta pakalpojumiem | 15 | **Kritērijs K2.**  **P**iedāvājumam ar viszemāko cenu tiks piešķirta MSV (maksimālais punktu skaits).  Pārējo pretendentu izvērtējamiem piedāvājumiem punkti tiks aprēķināti pēc šādas formulas:  K2 = MSV x (zemākā piedāvāta cena / izvērtējamā piedāvājuma cena). |
| K3 | Izstrādes darbu izmaksas kopā (EUR bez PVN) IS analītiķa – programmētāja pakalpojumiem | 15 | **Kritērijs K3.**  **P**iedāvājumam ar viszemāko cenu tiks piešķirta MSV (maksimālais punktu skaits).  Pārējo pretendentu izvērtējamiem piedāvājumiem punkti tiks aprēķināti pēc šādas formulas:  K3 = MSV x (zemākā piedāvāta cena / izvērtējamā piedāvājuma cena). |
| K4 | Izstrādes darbu izmaksas kopā (EUR bez PVN) Projekta vadītāja pakalpojumiem | 10 | **Kritērijs K4.**  **P**iedāvājumam ar viszemāko cenu tiks piešķirta MSV (maksimālais punktu skaits).  Pārējo pretendentu izvērtējamiem piedāvājumiem punkti tiks aprēķināti pēc šādas formulas:  K4 = MSV x (zemākā piedāvāta cena / izvērtējamā piedāvājuma cena). |
| Kritērijs K: | | | Aprēķina, nosakot **K1 – K4 kopsummu:**  **K= K1+K2+K3+K4.**  Piedāvājums ar vislielāko punktu skaitu tiek atzīts par saimnieciski visizdevīgāko piedāvājumu. |

* + 1. Aprēķinot novērtējuma punktus (reizinot / dalot), komisija apaļos rezultātu (starprezultātu) līdz diviem cipariem aiz komata. Ja rezultāta trešais cipars būs “5”, tas tiks apaļots uz augšu.
    2. **Par saimnieciski visizdevīgāko piedāvājumu tiks atzīts piedāvājums, kurš iegūs visaugstāko piedāvājuma gala novērtējumu (K).**
    3. Gadījumā, ja vairākiem piedāvājumiem ir vienāds novērtējums, komisija par izšķirošo izvēles kritēriju nosaka – piedāvājums ar zemāko cenu par analīzes posmu nodevumiem EUR bez PVN.
  1. **Piedāvājumu vērtēšanas kārtība:**
     1. komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības. Veicot pretendentu atlasi, komisija pārbauda piedāvājuma noformējuma, satura, pretendenta (*kā arī apakšuzņēmēja, ja tāds tiek piesaistīts*) kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti (t.sk. atbilstošs piedāvājuma nodrošinājums) un pārliecinās, vai uz pretendentu (*kā arī apakšuzņēmēju, ja tāds tiek piesaistīts*) neattiecas sarunu procedūras nolikuma 3.punktā minētie izslēgšanas gadījumi. Ja pretendents (*apakšuzņēmējs, ja tāds tiek piesaistīts*) vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību. Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā. Vienlaikus komisija pārbauda, vai pretendents, vai tā darbinieks nav konsultējis vai citādi bijis iesaistīts iepirkuma dokumentu sagatavošanā. Ja pretendents, vai tā darbinieki ir konsultējuši vai citādi bijuši iesaistīti iepirkuma procedūras dokumentu sagatavošanā un ja šis apstāklis izpildītājam dod priekšrocības iepirkumā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam izpildītājam dotu jebkādas priekšrocības iepirkumā, tādējādi kavējot, ierobežojot vai deformējot konkurenci;
     2. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunas procedūrā;
     3. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
     4. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
     5. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kuri iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu grozot vai negrozot Projektēšanas uzdevumu;
     6. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu *(kā arī pretendenta norādīto apakšuzņēmēju, ja tāds tiek piesaistīts)*, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu *(kā arī pretendenta norādīto apakšuzņēmēju, ja tāds tiek piesaistīts)* vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmētu līguma izpildi;
     7. pēc nolikuma 5.2.6.punktā minētās informācijas izvērtēšanas komisija izvēlas saimnieciski visizdevīgāko piedāvājumu un pretendentu, uz kuru nav attiecināmi sarunu procedūras nolikuma 1.pielikuma 3.punktā minētie izslēgšanas gadījumi.

1. **SARUNAS AR PRETENDENTIEM**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
      3. nepieciešams vienoties par pasūtītājam izdevīgāku cenu un samaksas noteikumiem.
   2. Iepirkuma ietvaros var tikt paredzētas atkārtotas piedāvājumu iesniegšanas.
2. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, LĪGUMA NODROŠINĀJUMA NOSACĪJUMI**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
   4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 10.pielikumam).
   6. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   7. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti) uz 4 (četrām) lpp.;

**2.pielikums** – Pieteikums dalībai sarunu procedūrā */forma/* uz 2 (divām) lpp.;

**3.pielikums** – Tehniskā specifikācija uz 2 (divām) lpp.;

**4.pielikums** – Tehniskais piedāvājums uz 1 (vienas) lpp.;

**5.pielikums** – Informācijas veidlapa par pretendenta finanšu apgrozījumu */forma/* uz 1 (vienas) lpp.;

**6.pielikums** – Informācijas veidlapa par pretendenta sekmīgi izpildītu (-iem) līdzīgu (-iem) līgumu (-iem) */forma/* uz 1 (vienas) lpp.;

**7.pielikums** – Informācijas veidlapa par piesaistītajiem apakšuzņēmējiem */forma/* uz 1 (vienas) lpp.;

**8.pielikums** – Speciālistu saraksts /forma/ uz 1 (vienas) lpp.;

**9.pielikums** – Speciālista CV /forma/ uz 1 (vienas) lpp.;

**10.pielikums** – Līguma projekts uz 5 (piecām) lpp.

VAS „Latvijas dzelzceļš”

Iepirkumu biroja vadītāja D.Smilktena

Upenāja 67234857

**1.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**PRETENDENTU ATLASE (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |
| --- | --- | --- | --- |
| **Numerācija** | **Atlases noteikumi** | **Numerācija**  **(1.8.p.)** | **Piedāvājumā jāiekļauj šādi dokumenti[[3]](#footnote-3)**  **(noformējuma prasības sk. sarunu procedūras nolikuma 1.7.punktā):** |
| **1.** | Pretendents apliecina dalību iepirkumā | 1.8.1. | pieteikuma vēstule dalībai sarunu procedūrā /forma/ (nolikuma 2.pielikums); |
| 1.8.2. | **Tehniskais piedāvājums** (noformēts atbilstoši nolikuma 4.pielikumam). |
| 1.8.3. | **Finanšu piedāvājums** (noformēts atbilstoši nolikuma 2.pielikuma 2.punktam). |
| **2.** | Pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības. | 1.8.4. | ja piedāvājumu neparaksta pretendenta likumiskais pārstāvis - kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu. |
| **3.** | **Pretendentu izslēgšanas noteikumi.**  **Pasūtītājs izslēdz pretendentu (*kā arī apakšuzņēmēju, ja tāds tiek piesaistīts*) no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** | | |
| 3.1. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; | 1.8.5. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju*; |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro[[4]](#footnote-4); | 1.8.6. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;* |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; | 1.8.7. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 2.pielikuma 12.punkts); |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; | 1.8.8. | *pārbauda pasūtītājs*; |
| 3.5. | pretendentam uz piedāvājumu atvēršanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma; | 1.8.9. | *pārbauda pasūtītājs*; |
| 3.6. | ir konstatēts, ka uz pretendentu *(un/vai pretendenta norādīto apakšuzņēmēju, ja tāds tiek piesaistīts)* attiecas Starptautisko un Latvijas Republikas nacionālo sankciju likuma ierobežojumi. | 1.8.10. | *pretendents dokumentu neiesniedz, informāciju pasūtītājs pārbauda publiskajās datu bāzēs, izmantojot publiski pieejamo informāciju.* |
| 3.7. | uz piesaistīto apakšuzņēmēju ir attiecināmi 3.punktā minētie nosacījumi. | 1.8.11. | *(Ja nepieciešams)* piesaistītā apakšuzņēmēja apliecinājums, ka tā kvalifikācija atbilst sarunu procedūras nolikumā noteiktajām prasībām, kā arī uz to neattiecas sarunu procedūras nolikuma 3.punktā minētie izslēgšanas gadījumi. |
| **4.** | **kvalifikācijas noteikumi PRETENDENTIEM.**  **Prasības attiecībā uz pretendenta iespējām veikt profesionālo darbību, saimniecisko stāvokli, tehniskajām un profesionālajām spējām:** | | |
| 4.1. | pretendents ir reģistrēts, licencēts vai sertificēts Latvijas Republikā atbilstoši normatīvo aktu prasībām; | 1.8.12. | *pretendents komersanta reģistrācijas apliecības kopiju neiesniedz, informāciju pasūtītājs pārbauda publiskajās datu bāzēs;* |
| 4.2. | pretendenta gada neto finanšu apgrozījums iepriekšējos 3 (trīs) gados, par kuriem atbilstoši normatīvo aktu prasībām sagatavoti, apstiprināti un iesniegti konsolidētā gada pārskati Valsts ieņēmumu dienestam ir vismaz EUR 300 000.00 (trīs simti tūkstoši).  Ja pretendenta saimnieciskās darbības periods ir īsāks nekā 3 (trīs) gadi, tad gada neto finanšu apgrozījumam jāatbilst iepriekš minētajai prasībai laika periodā atbilstoši saimnieciskās darbības periodam; | 1.8.13. | informācijas veidlapa par pretendenta finanšu apgrozījumu (noformēta atbilstoši nolikuma 5.pielikumā pievienotajai formai); |
| 4.3. | Pretendents pēdējo 3 gadu laikā (2019., 2020., 2021., un 2022.gadā līdz piedāvājumu iesniegšanas brīdim) ir sniedzis līdzvērtīga apjoma ERP konsultāciju un izstrādes pakalpojumus. | 1.8.14. | informācija par pretendenta sekmīgi izpildītiem līdzīgiem līgumiem /forma/ (sarunu procedūras nolikuma 6.pielikums);  *Nepieciešamības gadījumā pasūtītājam ir tiesības lūgt pretendentam iesniegt atbilstošas dokumentācijas par attiecīgo projektu akceptēšanu.*  Pretendenta pieredzes aprakstā norādītā Pasūtītāja atsauksme (vismaz 1 (viena)) vai cits dokuments, kurā ietverta informācija, lai Pasūtītājs var pārliecināties par Pretendenta pieredzi atbilstoši Nolikuma prasībai.  Atsauksmē vai citā pieredzes apliecinošajā dokumentā jābūt norādītai vismaz šādai informācijai: pasūtītājs, projekta (līguma) nosaukums, sniegto pakalpojumu apraksts (realizēto tehnisko risinājumu un funkcionalitāti). |
| 4.4. | sarunu procedūras nolikumam atbilstošs piedāvājuma nodrošinājums; | 1.8.15. | maksājuma uzdevums kas pierāda, ka pretendents ir veicis piedāvājuma nodrošinājuma summas iemaksu pasūtītāja bankas kontā saskaņā ar nolikuma 1.6.punktu (noformēts atbilstoši nolikuma 1.7.4.punktam); |
| 4.5. | pretendents pakalpojuma izpildei nodrošina šādus speciālistus  ERP sistēmas funkcionālos konsultantus ar zināšanām citos iepriekš neminētos sistēmas moduļos, pretendents piesaista pēc nepieciešamības. | 1.8.16. | informācija par prasībai atbilstošu speciālistu piesaisti(noformēta atbilstoši nolikuma 8.pielikumā pievienotajai formai).  Lai apliecinātu speciālistu atbilstību prasībām, pretendents iesniedz:  Speciālista parakstītu CV (Curriculum Vitae) un pieredzes aprakstu atbilstoši nolikuma 9.pielikuma formai;  Izglītību un kvalifikāciju apliecinošus dokumentus;  Citu dokumentāciju (piemēram, atsauksmes, nodošanas un pieņemšanas akti), kas apliecina pieredzi. |
| 4.5.1. | **Projektu vadītājs**, kurš atbilst sekojošām prasībām:  1) Augstākā izglītība projektu vadības jomā vai augstākā izglītība un sertifikācija atbilstoši projektu vadības metodoloģijām;  2) Pēdējo 3 (trīs) gadu laikā (2019., 2020., 2021.gadā un 2022.gadā līdz piedāvājuma iesniegšanas dienai) ir pieredze projekta vadītāja statusā vismaz 2 (divos) līdzvērtīga apjoma ERP sistēmas izstrādes un ieviešanas vai uzturēšanas un attīstības projektos, kuri ir ieviesti produkcijā. |
| 4.5.2. | **ERP sistēmas funkcionālais konsultants ar zināšanām FI (Financial Accounting) CO (Controlling)** moduļos, kurš atbilst sekojošām prasībām:  1) Augstākā izglītība datorzinātnēs, vai vadības zinātnēs, finansēs, vai ekonomikā, vai inženierzinātnēs vai tām ekvivalentās zinātnēs;  2) Pēdējo 3 (trīs) gadu laikā (2019., 2020., 2021.gadā un 2022.gadā līdz piedāvājuma iesniegšanas dienai) ir pieredze līdzvērtīga apjoma vienas ERP sistēmas ieviešanas vai uzturēšanas projektos, kurā sistēma ir ieviesta produkcijā. |
| 4.5.3. | **IS analītiķis (vēlamas zināšanas ABAP (Advanced Business Application Programming)),** kurš atbilst sekojošām prasībām:  1) Augstākā izglītība datorzinātnēs, vai vadības zinātnēs, vai inženierzinātnēs vai tām ekvivalentās zinātnēs;  2) Pēdējo 3 (trīs) gadu laikā (2019., 2020., 2021.gadā un 2022.gadā līdz piedāvājuma iesniegšanas dienai) ir pieredze līdzīgas ERP sistēmas analīzes, izstrādes un ieviešanas projektā, kur izmantota ABAP programmēšanas valoda un  sistēma ir ieviesta produkcijā. |
| 4.6. | pretendents var atsaukties uz pretendenta norādītā apakšuzņēmēja iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents, kas piedalās sarunu procedūrā, pierāda pasūtītājam, ka viņa rīcībā būs nepieciešamie resursi, iesniedzot attiecīgo komersantu apliecinājumu vai vienošanos par sadarbību konkrētā līguma izpildei. | 1.8.17. | *(ja nepieciešams)* informācija par piesaistīto (-ajiem) apakšuzņēmēju (-iem) (nolikuma 7.pielikums); |
| 1.8.18. | *(ja nepieciešams)* piesaistītā (-o) apakšuzņēmēja (-u) apliecinājums vai vienošanās kopija ar pretendentu par sadarbību līguma izpildē. |

**2.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

*[pretendenta uzņēmuma veidlapa]*

2022.gada \_\_\_\_\_\_\_\_\_\_\_\_\_\_\_

Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**DALĪBAI SARUNU PROCEDŪRĀ AR PUBLIKĀCIJU**

**„ERP sistēmas konsultāciju un izstrādes pakalpojumi”**

**ID Nr. LDZ 2022/184-SPAV**

**/forma/**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „ERP sistēmas konsultāciju un izstrādes pakalpojumi”, ID Nr. LDZ 2022/184-SPAV nolikumam (turpmāk – sarunu procedūra);
2. piedāvā sniegt sarunu procedūras priekšmetā minēto pakalpojumu saskaņā ar sarunu procedūras nolikuma, t.sk. Tehniskās specifikācijas (nolikuma 3.pielikums) un līguma projekta (nolikuma 8.pielikums) nosacījumiem par šādu cenu:

**Finanšu piedāvājums**

Kopējā finanšu piedāvājuma summa ir **EUR \_\_\_** (summa vārdiem) bez pievienotās vērtības nodokļa.

* 1. **Analīzes posma izmaksas**

|  |  |  |
| --- | --- | --- |
| **Nr.** | **Posmi/Nodevums** | **Cena**  **(EUR bez PVN)** |
| 1. | Dokuments "Vadības kopsavilkums" |  |
| 2. | Funkcionālā specifikācija "ERP organizatoriskās struktūras un mēneša slēgšanas procesa optimizācija" |  |
| 3. | Projekta funkcionālo un citu saistīto prasību apraksts |  |
| 4. | Procesu optimizācijai nepieciešamo ERP funkcionālo izmaiņu prognozētā cilvēkresursa aplēses atšifrējums cilvēkstundās, dalījumā pa funkcijām. |  |
|  | **Summa kopā (EUR bez PVN):** |  |

* 1. **Izstrādes darbu izmaksas**

|  |  |  |  |  |
| --- | --- | --- | --- | --- |
| **Nr.** | **Konsultants** | **Cena par stundu**  **(EUR bez PVN)\*\*** | **Prognozētais apjoms stundās\*** | **Summa kopā EUR bez PVN** |
| 1. | ERP konsultants |  |  |  |
| 2. | IS analītiķis – programmētājs |  |  |  |
| 3. | Projekta vadītājs |  |  |  |
|  | **Summa kopā (EUR bez PVN):** | | |  |

\*Pretendentam jāparedz stundu skaitu, kas nepieciešams Pakalpojuma nodrošināšanai.

\*\* Speciālista dienaslikmē Pretendentam jāiekļauj visas ar Pakalpojuma sniegšanu saistītās izmaksas, izņemot PVN.

1. garantē pakalpojuma izpildi **9 (deviņu) mēnešu** (provizoriski 3 mēneši analīzes veikšana, 6 mēneši izstrādes darbi)laikā no līguma noslēgšanas dienas atbilstoši Tehniskajai specifikācijai (nolikuma 3.pielikums);
2. piedāvā samaksas termiņu *30 (trīsdesmit)* kalendārās dienas no pakalpojuma pieņemšanas dokumenta parakstīšanas dienas un rēķina par apmaksu saņemšanas dienas;
3. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
4. apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
5. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
6. atzīst sava piedāvājuma derīguma termiņu ne mazāk kā **100 (viens simts)** dienas no piedāvājuma atvēršanas dienas;
7. apliecina, ka ir tiesīgs sniegt sarunu procedūras priekšmetā minēto pakalpojumu un garantē, ka sarunu procedūras priekšmetā minētā pakalpojuma izpildei tiks piesaistīti tikai kvalificēti/sertificēti speciālisti;
8. garantē segt visus zaudējumus, kas var rasties pasūtītājam pretendenta *(vai piesaistītā apakšuzņēmēja, ja tāds tiek piesaistīts)* darbības vai bezdarbības rezultātā, nepienācīgā kvalitātē sniedzot sarunu procedūras priekšmetā minēto pakalpojumu;
9. apliecina, ka piedāvājuma summā ir iekļautas pilnīgi visas izmaksas, kas saistītas ar pakalpojuma kvalitatīvu izpildi, t.sk., personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
10. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
11. apliecina*,* ka pretendents un iepirkuma priekšmets nav iekļauts un uz to nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo pasūtītājam;
12. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
13. garantē, ka visas sniegtās ziņas ir patiesas.

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Oficiālā elektroniskā pasta adrese |  |
| Bankas nosaukums |  |
| Kods |  |
| Konta numurs |  |

Pretendenta vadītāja vai pilnvarotās personas**[[5]](#footnote-5)** amats, vārds un uzvārds \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ (paraksts) z.v.

**3.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**Tehniskā specifikācija**

**ERP sistēmas konsultāciju un izstrādes pakalpojumiem**

1. **Iepirkuma mērķis**

VAS “Latvijas dzelzceļš” (turpmāk - LDZ) šobrīd izmanto Finanšu pārvaldības sistēmu (turpmāk – ERP), kas izstrādāta uz SAP versiju ECC7. Šobrīd ERP septiņas struktūrvienības (t.sk. 1 direkcija) ir reģistrētas kā atsevišķi uzņēmumi (ar savu bilanci, peļņas un zaudējumu aprēķinu, PVN deklarāciju u.c.). Tas apgrūtina grāmatvedības procesu optimizāciju, turklāt ERP veikti dažādi pielāgojumi, lai nodrošinātu informācijas konsolidāciju.

Līdz ar to ir plānots veikt analīzi un pēc tam nepieciešamo ieviešanu, lai ERP pārietu no 7 uzņēmumiem (angl. company code) uz vienu uzņēmumu. Vēsturiskie dati ERP var palikt ar piesaisti pie iepriekšējas organizatoriskas struktūras, ja migrācijas darbi būtiski ietekmēs projekta apjomu. Ar to plānots sasniegt šādus ieguvumus:

1. vienkāršot pamatlīdzekļu pārvaldību un saņemto preču/materiālu pārvietošanu starp LDZ struktūrvienībām. Šobrīd, ja pamatlīdzekli vai preces nodod no viena “uzņēmuma” otram, tas nozīmē vienā “uzņēmumā” pamatlīdzekli norakstīt/pārdot, savukārt otrā “uzņēmumā” notiek šī pamatlīdzekļa iegāde un pieņemšana uzskaitē. Šī iemesla dēļ šobrīd vienas vienkāršas transakcijas vietā veic vairākas sarežģītākas transakcijas;
2. cilvēku resursu ietaupījums savstarpējo norēķinu iegrāmatošanai. Šobrīd par savstarpējiem norēķiniem LDZ struktūrvienības izraksta rēķinu, kuru nosūta otrai LDZ struktūrvienībai. ERP ir veikti speciāli pielāgojumi, lai šo rēķinu izrakstīšanu/nosegšanu automatizētu, taču šāda mākslīga rēķinu izrakstīšana nav optimālākais risinājums un to var vienkāršot, izveidojot tikai attiecīgos dokumentus FI/CO modulī;
3. veicot iepriekš minētās izmaiņas ERP, jāievieš jauni CO slēguma procesi (vadības grāmatvedības perioda slēgums sistēmā), kas nodrošinātu izmaksu attiecināšanu pa pakalpojumiem un attiecīgas informācijas iegūšanas iespējas, nodrošinot ārējos normatīvajos dokumentos noteiktās prasības (t.sk. AS “LatRailNet” 30.06.2017. ar protokolu Nr. JALP-1.2/31-2017 apstiprinātie noteikumi (ar grozījumiem), MK noteikumi Nr.245 “Noteikumi par grāmatvedības uzskaites informāciju, kas pēc pieprasījuma iesniedzama Valsts dzelzceļa administrācijai”, SPRK padomes ar 2017.gada 21.decembra lēmumu Nr.1/40 apstiprinātie “Informācijas iesniegšanas noteikumiem elektronisko sakaru nozarē” un SPRK padomes ar 2017.gada 21.decembra lēmumu Nr.1/36 apstiprinātie “Informācijas iesniegšanas noteikumiem enerģētikas nozarē”;
4. vienkāršāks mēneša slēgšanas process, jo nebūs jāveic informācijas konsolidācija starp struktūrvienībām.

Ar iepirkuma procedūras uzvarētāju paredzēts slēgt līgumu, kas ietvers fiksētu cenu par augstāk minētās izstrādes analīzi, un paredzēs papildus finanšu līdzekļus izstrādei. Izstrāde tiks pasūtīta kā izmaiņu pieprasījumi pēc analīzes pabeigšanas.

1. **Analīzes uzdevuma nodevumi**

Piegādātājs veic analīzi par nepieciešamajām funkcionālajām izmaiņām ERP, lai pārietu uz vienu organizāciju (company code). Pāreja uz vienu organizāciju ir plānojama secīgi pievienojot vienu struktūrvienību aiz otras. Piegādātājs analīzes laikā identificē visus uzdevumus, kas jāveic, lai ieviestu vienu organizāciju. Tas ietver izmaiņas gan FI un CO moduļos, gan arī saistītajos moduļos (AA, MM, IM/PS, FM, SAP portāls, PM, SD, HR and Payroll), ja tādi ir nepieciešami.

Analīze tiek veikta ar pieeju, ka ERP tiek veikti tikai tie pielāgojumi, kas nepieciešami pārejai uz vienu organizāciju, un pēc pārejas sistēma nodrošina:

1. izmaksu uzskaiti pa LDZ struktūrvienībām, izmantojot peļņas un izmaksu centrus un nepieciešamības gadījumā citas dimensijas;
2. optimizētu mēneša slēguma procesu atbilstoši labākās prakses piemēriem un ņemot vērā industrijas normatīvos aktus un prasības, izvērtējot ienākumu/izmaksu uzkrājumu procedūras ieviešanu pie mēneša slēgšanas;
3. esošos pārskatus, kas tiek sniegti LDZ uzņēmuma akcionāriem, vadībai un kontrolējošām iestādēm;
4. esošā pārskata “Akts par izpildīto darbu neattiecināmajām izmaksām minimālajam piekļuves pakalpojumu kompleksam, ko sniedz saistībā ar sabiedrisko pakalpojumu līgumu (bez pasažieru platformu uzturēšanas izmaksām)” sagatavošanu.

Analīzes laikā identificē papildus ERP funkcionālo izmaiņu uzlabojumus, kurus var ieviest nākošajos posmos pēc pārejas uz vienu organizāciju. Šiem uzdevumiem tiek īsi aprakstīti potenciālie ieguvumi un sniegts prognozētais cilvēkresursa aplēses atšifrējums cilvēkstundās, neveicot padziļinātu konkrēto ERP funkcionālo izmaiņu projektējumu izstrādi.

Piegādātājs pēc analīzes posma iesniedz šādus nodevumus:

1. dokuments “Vadības kopsavilkums”;
2. funkcionālā specifikācija “ERP organizatoriskās struktūras un mēneša slēgšanas procesa optimizācija”;
3. projekta funkcionālo un citu saistīto prasību apraksts;
4. procesu optimizācijai nepieciešamo ERP funkcionālo izmaiņu prognozētā cilvēkresursa aplēses atšifrējums cilvēkstundās, dalījumā pa funkcijām.

**Dokuments "Vadības kopsavilkums"**

Šis dokuments sniedz kopsavilkumu par nepieciešamajām procesa izmaiņām un kopsavilkumu par ERP sistēmā nepieciešamajām funkcionālajām izmaiņām un prognozētajām izmaiņu ieviešanas izmaksām.

Dokumentā tiek norādīti sagaidāmie ieguvumi/zaudējumi pēc pārejas uz vienu organizāciju.

Dokumentā norāda tālākās sistēmas un procesu optimizācijas iespējas, ko iespējams veikt nākošajos attīstības projektos.

Dokumenta auditorija ir uzņēmuma LDZ finanšu direkcijas vadība, Informācijas tehnoloģiju un telekomunikāciju direkcijas vadība, valdes locekļi un iekšējā audita daļa.

**Funkcionālā specifikācija "ERP organizatoriskās struktūras un mēneša slēgšanas procesa optimizācija"**

Šis dokuments apraksta visas nepieciešamās konfigurācijas un izstrādes izmaiņas, kas jāveic FI, CO un citos moduļos, lai pārietu uz vienu uzņēmumu (company code) ERP. Pāreja uz vienu company code attiecas uz visām struktūrvienībām, kas ERP šobrīd ir definētas kā atsevišķs uzņēmums (Ģenerāldirekcija, Nekustamā īpašuma pārvalde, Vilcienu kustības pārvalde, IT & T direkcija, Elektrotehniskā pārvalde, u.c.), bet pēc būtības ir LDZ ( viena juridiska persona). Minētās analīzes ietvaros nav paredzēts izvērtēt tās organizācijas, kas “Latvijas dzelzceļš” koncerna ietvaros ir atsevišķas juridiskas personas (LDZ Cargo, LDz ritošā sastāva serviss, LDz apsardze u.c.).

Funkcionālās specifikācijas dokumenta saturs tiek veidots, lai to varētu izvērtēt un akceptēt šādi lietotāji:

1. ERP galvenie lietotāji (biznesa pārstāvji), kas vērtē procesa izmaiņas;
2. IT & T direkcijas speciālisti, kas pārbauda, vai definēti un detalizēti visi nepieciešamie pielāgojumi un/vai konfigurācijas izmaiņas.

Savā piedāvājumā Pretendents norāda šī dokumenta saturu.

**Projekta funkcionālo un citu saistīto prasību apraksts**

Pēc funkcionālās specifikācijas saskaņošanas Pretendents sagatavo piedāvājumu par definēto izmaiņu realizāciju. Šajā dokumentā Pretendents norāda katras ERP sadaļas nepieciešamās funkcionālās un citas saistīto prasību izmaiņas, iekļaujot prasību aprakstu, norādot prasību realizācijas obligātumu (obligāta vai vēlama) un prognozēto realizācijas laiku cilvēkstundās un EUR.

**4.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**Tehniskais piedāvājums**

Pretendents savā tehniskajā piedāvājumā ietver šādas sadaļas:

1. Projekta plāns;
2. Projekta nodevumu apraksts.

**Projekta plāns**

Šajā dokumentā Pretendents apraksta būtiskos projekta vadības un analīzes principus, lai nodrošinātu kvalitatīvu nodevumu izstrādi. Šajā dokumentā Pretendents iekļauj zemāk norādītās sadaļas, bet papildinājumus var veikt pēc Pretendenta ieskatiem.

1. **Sadaļa “Projekta vadības principi un organizācija”.** Pretendents apraksta projekta vadības metodiku un vēlamo projekta organizāciju. Papildus pretendents norāda plānoto metodoloģiju, kas tiks izmantota analīzes posmā.
2. **Sadaļa “Projekta kalendārais plāns”.** Pretendents sagatavo un iesniedz projekta plānu, kurā norāda veicamās aktivitātes un termiņus. Projekta plāns ietver gan Pretendenta, gan arī LDZ aktivitātes.

Projekta plāna sagatavošanai Pretendents var pieņemt, ka projekta sākuma datums ir 01.12.2022.

**Projekta nodevumu apraksts**

Šajā dokumentā Pretendents norāda plānotā projekta nodevuma satura rādītāju, iekļaujot konkrētās funkcionālas un citas saistītās prasības, kas iekļaujamas konkrētos nodevumos, satura rādītāja līmenī, kā arī sniedz aprakstu par katras nodaļas paredzamo saturu.

**5.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**INFORMĀCIJA PAR PRETENDENTA FINANŠU APGROZĪJUMU**

*/forma/*

|  |  |  |
| --- | --- | --- |
| **Apgrozījums par 3 (trīs)[[6]](#footnote-6) gadiem**  **(EUR bez PVN)** | | |
| 20\_\_.gadā | 20\_\_.gadā | 20\_\_.gadā |
|  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**6.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

#### INFORMĀCIJA PAR PĒDĒJO 3 (TRĪS)[[7]](#footnote-7) DARBĪBAS GADU LAIKĀ PRETENDENTA SEKMĪGI IZPILDĪTIEM LĪDZĪGIEM LĪGUMIEM[[8]](#footnote-8)

*/forma/*

|  |  |  |  |
| --- | --- | --- | --- |
| **N.p.k.** | **Pasūtītājs (nosaukums/vārds uzvārds, reģistrācijas Nr./ personas kods, kontaktinformācija (e-pasts, tālr.)** | **Līguma darbības termiņš (no – līdz)** | **Projekta (līguma) sniegto pakalpojumu apraksts – realizētais risinājums un tā funkcionalitāte, apliecinot nolikuma 4.3.punkta prasību izpildi.** |
| 1. |  |  |  |
| 2. |  |  |  |
| n. |  |  |  |

**Darbu raksturojums ir jāformulē tādā detalizācijas pakāpē, lai Pasūtītājs (LDZ) varētu pārliecināties par pretendenta pieredzes atbilstību nolikumā paredzētajām prasībām**.

Ar šo apstiprinām un garantējam sniegto ziņu patiesumu un precizitāti, kā arī atbilstību nolikuma prasībām.

Dokuments parakstīts ar drošu elektronisku parakstu un satur laika zīmogu.

Parakstītāja vārds, uzvārds un amats

Datums, vieta

.

**7.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**Informācija par PIESAISTĪTAJIEM apakšuzņēmējiem**

*[ja tādi tiek piesaistīti]*

*/forma/*

|  |  |  |  |
| --- | --- | --- | --- |
| Nr.  p.k. | Pretendenta norādītā apakšuzņēmēja nosaukums, adrese, telefons, kontaktpersona | Pretendenta norādītā apakšuzņēmēja paredzēto pakalpojumu/darbu īss apraksts | Pretendenta norādītās apakšuzņēmēja  sniedzamā pakalpojuma/darbuapjoms no kopējā darbu apjoma (%) |
| 1. |  |  |  |
| 2. |  |  |  |
| … |  |  |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**8.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**Speciālistu saraksts**

(forma)

|  |  |  |  |
| --- | --- | --- | --- |
| **Nr. p.k.** | **Loma līguma izpildē \*** | **Speciālista vārds, uzvārds** | **Speciālista sertifikāti\*\*** |
| 1. |  |  |  |
| 2. |  |  |  |
| 3. |  |  |  |

\* Pretendents norāda līguma izpildē iesaistītos speciālistus, nodrošinot nolikuma 1.pielikuma 4.5.punktā noteikto speciālistu piesaisti.

\*\* Atbilstoši nolikuma 1.pielikuma 4.5.punktam.

Ar šo apliecinām, ka šajā pielikumā minētie speciālisti pretendenta uzvaras gadījumā tiks iesaistīti līguma izpildē.

Puses ievēro Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, tajā skaitā nolikuma 1.11.7.punktā noteikto.

Ar šo apstiprinām un garantējam sniegto ziņu patiesumu un precizitāti, kā arī atbilstību nolikuma prasībām.

Parakstītāja vārds, uzvārds un amats

Datums, vieta

**9.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

**SPECIĀLISTA CV**

*(forma)*

Paredzētā pozīcija (loma) līguma izpildē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(amata/lomas nosaukums)*

**Vārds:**

**Uzvārds:**

**Kontaktinformācija:**

**1. Pieredze:\*\***

|  |  |  |  |  |  |
| --- | --- | --- | --- | --- | --- |
| **N. p.k.** | **Projekta/Darbu/informācijas sistēmas nosaukums, pasūtītājs, pasūtītāja kontaktpersona un kontaktinformācija (tālr.Nr., e-pasts)** | **Pasūtītāja nosaukums, adrese, kontaktpersona un kontakti** | **Speciālista loma (amats) iepirkuma līguma izpildē** | **Speciālista veikto darbu apraksts** | **Darbu izpildes periods**  **(no – līdz)**  **(mm/gggg)** |
| 1. |  |  |  |  |  |
| … |  |  |  |  |  |

**\*\* Informācija jāiesniedz ar tādu detalizācijas pakāpi, lai Pasūtītājs var izvērtēt atbilstību attiecīgā nolikuma punkta prasībām**

**Iepirkuma līguma izpildē iesaistītā speciālista apliecinājums par gatavību piedalīties nolikumā noteiktā iepirkuma priekšmeta realizācijā:**

Ar šo es \_\_\_\_\_\_\_\_ *[norāda speciālista vārdu, uzvārdu]*, apakšā parakstījies, apliecinu, ka augstākminētais pareizi atspoguļo manu kvalifikāciju un darba pieredzi.

Ar šo es, \_\_\_\_\_\_\_\_\_\_\_\_\_\_ *(norāda vārdu, uzvārdu)* apņemos piedalīties iepirkuma “ERP sistēmas konsultāciju un izstrādes pakalpojumi” līguma izpildē tādā statusā, kāds man ir paredzēts \_\_\_\_\_\_\_\_\_\_\_\_\_\_ *(norāda pretendenta nosaukumu)* piedāvājumā, gadījumā, ja ar šo pretendentu tiks noslēgts Iepirkuma līgums.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt Iepirkuma laikā, par kuriem apņemos informēt.

Ar šo es, \_\_\_\_\_\_\_\_\_\_\_\_\_\_ *(norāda vārdu, uzvārdu)* esmu informēts, ka pretendents \_\_\_\_\_\_\_\_\_\_ (*norāda pretendenta nosaukumu*) norāda manus personas datus (vārds, uzvārds, paraksts, kontaktinformācija, darba pieredze un cita informācija, kas nepieciešama piedāvājuma atbilstības pārbaudei) pretendenta piedāvājumā Iepirkumam un iesniedz tos valsts akciju sabiedrībai “Latvijas dzelzceļš”. Esmu informēts, ka valsts akciju sabiedrība “Latvijas dzelzceļš” kā personas datu pārzinis, lai nodrošinātu pretendenta iesniegto piedāvājumu vērtēšanu atbilstoši ārējo normatīvo aktu prasībām, veiks manu piedāvājumā norādīto personas datu apstrādi, tajā skaitā normatīvajos aktos noteiktajos gadījumus iegūs datus no Ministru kabineta noteiktajām informācijas sistēmām vai kompetentām institūcijām.

Esmu informēts, ka papildu informācija par personas datu apstrādi, datu aizsardzību un datu subjekta tiesībām ir pieejama Pasūtītāja tīmekļa vietnē https://www.ldz.lv/lv/personas-datu-aizsardzība/)

Speciālista vārds, uzvārds, paraksts[[9]](#footnote-9)

Datums, vieta

**10.pielikums**

VAS „Latvijas dzelzceļš” sarunu procedūras ar publikāciju

„ERP sistēmas konsultāciju un izstrādes pakalpojumi” nolikumam

*PROJEKTS*

**LĪGUMS Nr. \_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Rīgā | 2022.gada \_\_. \_\_\_\_\_\_\_ |
|  |  |

**Valsts akciju sabiedrība „Latvijas dzelzceļš”** (LDz), reģ. Nr. 40003032065, tās \_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_ pamata (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_,** reģ. nr. \_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_ pamata turpmāk - Izpildītājs, no otras puses, turpmāk abi kopā - Līdzēji un/vai Puses, izsakot savu gribu brīvi, bez viltus, maldības un spaidiem, noslēdz šādu Līgumu:

1. **Līguma priekšmets**
   1. Pasūtītājs uzdod un Izpildītājs apņemas sniegt ERP sistēmas konsultāciju pakalpojumus (turpmāk tekstā – Pakalpojums/Darbi) atbilstoši Pasūtītāja organizētās sarunu procedūras ar publikāciju „ERP sistēmas konsultāciju un izstrādes pakalpojumi” (iepirkuma id.Nr. LDZ 2022/184-SPAV), nolikumam (apstiprināts ar VAS „Latvijas dzelzceļš” iepirkuma komisijas 2022.gada \_\_.\_\_\_\_\_\_\_\_\_\_ 1.sēdes protokolu), Izpildītāja piedāvājumam (2022.gada \_\_\_\_\_\_\_\_\_\_\_ pieteikums Nr.\_\_\_\_\_\_\_\_\_\_\_) un rezultātam (2022.gada \_\_\_\_\_\_\_\_\_\_\_ rīkojums Nr.\_\_\_\_\_\_\_\_\_), Tehniskajai specifikācijai (Līguma 1.pielikums), Finanšu piedāvājumam (Līguma 2.pielikums) un Līgumam.
   2. Pakalpojuma izpildes periods paredzēts 9 (deviņi) mēneši (provizoriski 3 mēneši analīzes veikšana, 6 mēneši izstrādes darbi) no līguma parakstīšanas brīža.
2. **Līdzēju pienākumi**
   1. Izpildītājam ir pienākums:
      1. izpildīt Pakalpojumu sadarbojoties ar Pasūtītāja speciālistiem;
      2. Pakalpojumu izpildīt, ievērojot Pasūtītāja norādījumus, kā arī uzņemties atbildību par Pakalpojuma izpildes rezultātiem;
   2. Izpildītājs nedrīkst nodot ar Līgumu uzlikto pienākumu izpildi trešajām personām bez Pasūtītāja iepriekšējas rakstiskas piekrišanas.
   3. Pasūtītājam ir pienākums sniegt Izpildītājam nepieciešamos norādījumus Pakalpojuma izpildei un samaksāt par kvalitatīvi izpildīto Pakalpojumu.
3. **Pakalpojuma izpildes nodošanas un pieņemšanas kārtība**
   1. Izpildītājs pēc Pakalpojuma sniegšanas 5 (piecu) kalendāro dienu laikā izraksta rēķinu Pasūtītājam un nosūta uz e-pastu \_\_\_\_\_\_, rēķinā norādot izpildīto Pakalpojuma apjomu un sniegšanas laika posmu un Līguma numuru.
   2. Gadījumā, ja tiek atklātas nepilnības izpildītajā Pakalpojumā un Pasūtītājam ir pamatoti iebildumi par izpildīto Pakalpojumu, tas 10 (desmit) kalendāro dienu laikā pēc rēķina saņemšanas rakstiski iesniedz Izpildītājam pamatotus iebildumus. Izpildītājs novērš nepilnības un iesniedz Pasūtītājam jaunu rēķinu.
   3. Ja Izpildītājs nesaņem rakstveida iebildumus no Pasūtītāja 10 (desmit) kalendāro dienu laikā no rēķina nosūtīšanas dienas, Puses vienojas uzskatīt rēķinu kā Pasūtītāja apstiprinātu.
4. **Norēķinu kārtība**
   1. Līguma kopējā summa līguma darbības laikā nepārsniedz \_\_\_\_\_\_\_\_\_\_\_\_\_ EUR (\_\_\_\_\_\_\_\_\_ *euro, \_\_ centi*) bez PVN, kas tiek izmaksāti Izpildītājam par faktiski paveikto pakalpojumu pēc rēķina iesniegšanas. PVN aprēķina atbilstoši darījuma brīdī spēkā esošo normatīvo aktu prasībām
   2. Rēķinā norādīto summu, ievērojot Līguma 4.1. punktā norādīto maksu, Pasūtītājs pārskaita uz Izpildītāja norēķinu kontu xxxxxxx:
      1. par analīzes posma veikšanu 30 dienu laikā pēc pieņemšanas nodošanas akta parakstīšanas un rēķina saņemšanas;
      2. par izmaiņu pieprasījumu izstrādi ik mēnesi par veiktajiem darbiem pēc pieņemšanas nodošanas akta parakstīšanas un rēķina saņemšanas, atbilstoši Līguma 2.pielikumā noteiktajām likmēm.
5. **Līdzēju atbildība**
   1. Ja Izpildītājs Līgumā noteiktajā termiņā nesniedz Pasūtītājam Pakalpojumu, Pasūtītājs ir tiesīgs pieprasīt no Izpildītāja līgumsodu 0,1% (nulle komats viena procenta) apmērā no savlaicīgi nesniegta Pakalpojuma vērtības par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
   2. Ja Pasūtītājs Līgumā noteiktajā termiņā neveic samaksu par saņemto Pakalpojumu, Izpildītājam ir tiesības pieprasīt no Pasūtītāja līgumsodu 0,1% (nulle komats viena procenta) apmērā no savlaicīgi nesamaksātās summas par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
   3. Līgumsoda samaksa neatbrīvo Puses no Līguma izpildes pienākuma.
   4. Jebkurš strīds, domstarpība vai prasījums, kas izriet no Līguma vai ir saistīti ar to, ar tā pārkāpumiem, izbeigšanu vai neesamību, tiek atrisināts sarunu ceļā, bet, ja vienošanās netiek panākta, minētais strīds tiek nodots tiesai izšķiršanai saskaņā ar spēkā esošiem Latvijas Republikas tiesību aktiem.
   5. Līdzēji ir atbildīgi par savu saistību izpildi saskaņā ar Latvijas Republikas tiesību aktiem.
   6. Izpildītājs uzņemas atbildību par Pasūtītāja iesniegtajiem materiāliem un informāciju, t.sk. dokumentu kopijām Pakalpojuma izpildes nodrošināšanai, to uzglabāšanu.
6. **Intelektuālā īpašuma tiesību pāreja un izmantošanas ierobežojumi**
   1. Izpildītāja autora mantiskās tiesības uz jebkādiem Līguma izpildes ietvaros radītiem autora darbiem pāriet Pasūtītājam ar attiecīgā autora darba radīšanas brīdi.
   2. Līguma 6.1.punktā norādītā autora mantisko tiesību pāreja notiek automātiski un nekādu atsevišķu dokumentu noformēšana nav nepieciešama.
   3. Izpildītājs atsakās izmantot Autortiesību likuma 14.panta 1.daļas 1., 2., 4., 5. un 6.punktā norādītās autora personiskās tiesības, kas var rasties attiecībā uz Līguma ietvaros radītiem autora darbiem.
7. **Personas datu aizsardzība un apstrāde**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojuma sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses apliecina, ka neizpaudīs personas datus, kuri tai kļuvuši zināmi sakarā ar šī Līguma izpildi nevienai trešajai personai ne šī Līguma izpildes laikā, ne arī pēc tā izbeigšanas. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   3. Puses ir savstarpēji atbildīgas par personas datu aizsardzības un apstrādes noteikumu ievērošanu. Ja tiek konstatēta Puses atbildība, Pusei ir jāapmierina otras Puses prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   4. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
   6. Pasūtītāja atsevišķās tiesības un pienākumi šī Līguma izpildes ietvaros:
      1. Pasūtītājs informē un Izpildītājs, parakstot šo Līgumu, apliecina, ka ir informēts, ka Pasūtītājs apstrādās viņa personas datus tikai šī Līguma izpildes ietvaros - grāmatvedības kārtošanai, personāla vadībai, lietvedības uzskaitei, korespondences nodrošināšanai, saziņas nodrošināšanai, kārtības nodrošināšanai un īpašuma aizsardzībai (piemēram, ar video novērošanu un caurlaides režīmu), kā arī cita veida darbībām, kas vērstas uz Pasūtītāja uzņēmējdarbību.
      2. Pasūtītājam ir tiesības uzglabāt Izpildītāja personas datus, ja tas noteikts Pasūtītāja Lietu nomenklatūrā, uz tur paredzēto laika periodu, kā arī, ja personas datu uzglabāšanu nosaka ārējās tiesību normas, tad tur noteikto laika periodu.
      3. Pasūtītājs apņemas nodrošināt spēkā esošajiem tiesību aktiem atbilstošu aizsardzības līmeni Izpildītāja iesniegtajiem personas datiem.
      4. Pasūtītājam ir tiesības pieprasīt un saņemt Izpildītāja personas datus no trešajām personām šī Līguma un tiesību aktos noteikto pienākumu izpildei.
8. **Strīdu izskatīšanas kārtība**
   1. Visus strīdus, kas rodas starp Līdzējiem Līguma izpildes gaitā, Puses cenšas atrisināt savstarpēju sarunu ceļā.
   2. Ja strīdu neizdodas atrisināt sarunu ceļā 14 (četrpadsmit) kalendāro dienu laikā no strīda rašanās dienas, katra Puse iegūst tiesības risināt strīdu tiesas ceļā – Latvijas Republikas vispārējās jurisdikcijas tiesā atbilstoši Latvijas Republikas likumiem.
9. **Līguma spēkā esamība**
   1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
   2. Pasūtītājs var vienpusēji izbeigt Līgumu (pilnīgi vai daļēji) jebkurā no sekojošiem gadījumiem:
      1. ja Izpildītājs bez saskaņošanas ar Pasūtītāju maina Pakalpojuma cenu;
      2. ja Pakalpojuma kvalitāte neatbilst šī Līguma nosacījumiem;
      3. ja netiek ievēroti Pakalpojuma sniegšanas termiņi;
      4. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība;
      5. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmētu Līguma izpildi.
   3. Ja Līgums tiek izbeigts saskaņā ar Līguma 9.2.1.- 9.2.3.punkta noteikumiem, Pasūtītājs nosūta par to rakstisku paziņojumu Izpildītājam pa pastu. Līgums tiek uzskatīts par izbeigtu Pasūtītāja noteiktajā termiņā, kas nevar būt īsāks par 7 (septiņām) kalendārajām dienām no vēstules nosūtīšanas dienas. Līguma 9.2.4. – 9.2.5.punktā norādītajos gadījumos – nekavējoties.
   4. Līguma pirmstermiņa izbeigšanas 9.2.5.punktā norādītajā gadījumā, norēķini par faktiski sniegtu pakalpojumu netiks veikti.
10. **Papildu noteikumi**
    1. Līguma noteikumi, kā arī informācija, kas saistīta ar Puses sadarbību vai kas par LDz Izpildītāja rīcībā nonākusi Līguma izpildes rezultātā, uzskatāma par LDz komercnoslēpumu, un tā bez iepriekšējas rakstiskas LDz piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.

Saņemto LDz komercnoslēpumu saturošo informāciju Izpildītājs apņemas izmantot vienīgi Līguma 1.punktā norādītajiem mērķiem, ievērojot LDz komercintereses un šo konfidencialitātes pienākumu.

* 1. Izpildītājs, parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
  2. Izpildītājam ir pienākums nekavējoties informēt VAS “Latvijas dzelzceļš”, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS “Latvijas dzelzceļš” kļūst zināms, ka Izpildītājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
  3. Ja Izpildītāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Izpildītājam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
  4. Puses savlaicīgi, bet ne vēlāk kā 3 dienu laikā informēs viena otru par izmaiņām 11.punktā minētajos rekvizītos.
  5. Jebkuri papildinājumi un grozījumi Līgumā ir jāizdara rakstiski, Pusēm savstarpēji vienojoties. Pēc abpusējas parakstīšanas tie kļūst par Līguma neatņemamām sastāvdaļām.
  6. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā laika zīmoga datums.
  7. Kontaktpersona no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_
  8. Kontaktpersona no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_

1. **Pušu rekvizīti un paraksti**

|  |  |
| --- | --- |
| **Pasūtītājs:**  **VAS „Latvijas dzelzceļš”**  Juridiskā adrese: Gogoļa iela 3,  Rīga, LV-1547, Latvija  Vienotais reģ.Nr.: 40003032065  PVN maksātāja reģ.Nr.: LV40003032065  Norēķinu konta Nr.: LV17RIKO0000080249645  Banka: Luminor Bank AS Latvijas filiāle  Bankas kods: RIKOLV2X  **Pakalpojuma saņēmējs:**  VAS „Latvijas dzelzceļš” struktūrvienība:  **VAS** „**Latvijas dzelzceļš” Finanšu direkcija**  Faktiskā atrašanās vietas adrese: Gogoļa iela 3, Rīga, LV-1547, Latvija. | **Uzņēmējs:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_  Vienotais reģ.Nr.: \_\_\_\_\_\_\_\_\_\_\_\_\_\_\_\_\_\_\_\_\_  PVN maksātāja reģ.Nr.\_\_\_\_\_\_\_\_\_\_\_\_\_\_\_\_\_  Norēķinu konta Nr.:\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_  Bankas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Pasūtītājs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ | **Uzņēmējs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ |

\_\_\_\_\_\_ līguma Nr.\_\_\_\_\_\_\_

1.pielikums

Tehniskā specifikācija

*(informācija tiks papildināta atbilstoši sarunu procedūras nolikuma 3.pielikumam „Tehniskā specifikācija”)*

|  |  |
| --- | --- |
| **Pasūtītājs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ | **Uzņēmējs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ |

*vai*

|  |  |  |
| --- | --- | --- |
| **Pasūtītājs:** |  | **Uzņēmējs:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_ līguma Nr.\_\_\_\_\_\_\_

2.pielikums

FINANŠU PIEDĀVĀJUMS

*(informācija tiks papildināta atbilstoši uzvarētāja iesniegtajam finanšu piedāvājumam)*

|  |  |
| --- | --- |
| **Pasūtītājs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ | **Uzņēmējs:**  \_\_\_\_\_\_\_\_\_\_\_\_\_\_\_\_\_\_ \_.\_\_\_\_\_\_  2022.gada „\_\_\_”\_\_\_\_\_\_\_\_\_\_\_\_\_ |

*vai*

|  |  |  |
| --- | --- | --- |
| **Pasūtītājs:** |  | **Uzņēmējs:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

1. *Ņemot vērā, ka saskaņā ar nolikuma 5.2.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: inga.upenaja@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.6.punktu).* [↑](#footnote-ref-1)
2. Papildus skat. nolikuma 1.10.2.punktu. [↑](#footnote-ref-2)
3. ***Pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.*** [↑](#footnote-ref-3)
4. *Iepirkuma komisija izslēgšanas noteikuma neattiecināmības pārbaudi veic piedāvājumu atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu.*  [↑](#footnote-ref-4)
5. Ja pieteikumu dalībai iepirkuma procedūrā paraksta Pretendenta pilnvarotā persona, tad piedāvājumam jāpievieno pilnvaras oriģināla kopija. [↑](#footnote-ref-5)
6. *Informācija par gada finanšu apgrozījumu sniedzama iepriekšējiem 3 (trīs) gadiem, par kuriem atbilstoši normatīvo aktu prasībām sagatavoti, apstiprināti un iesniegti konsolidētā gada pārskati Valsts ieņēmumu dienestam. Ja pretendenta saimnieciskās darbības periods ir īsāks nekā 3 (trīs) gadi, tad gada vidējam neto finanšu apgrozījumam jāatbilst nolikumā noteiktajai prasībai laika periodā atbilstoši saimnieciskās darbības periodam.*  [↑](#footnote-ref-6)
7. *Pretendenti, kuri darbojas īsāku laika periodu nekā 3 (trīs) gadi, norāda informāciju atbilstoši saimnieciskās darbības periodam.* [↑](#footnote-ref-7)
8. [↑](#footnote-ref-8)
9. Ja specialists paraksta CV oriģināls sagatavots un parakstīts papīra dokumenta formā, pieteikumā jāiesniedz normatīvajos aktos atbilstoši noformēta papīra dokumenta atvasinājums (kopija) elektroniskā formā. [↑](#footnote-ref-9)